CELEX: 62021CN0058
Language: bg
Date: 2021-02-01 00:00:00
Title: Дело C-58/21: Преюдициално запитване от Verwaltungsgerichts Виена (Австрия), постъпило на 1 февруари 2021 г. — FK

3.5.2021   
            
            
               BG
            
            
               Официален вестник на Европейския съюз
            
            
               C 163/12
            
         
      Преюдициално запитване от Verwaltungsgerichts Виена (Австрия), постъпило на 1 февруари 2021 г. — FK
      (Дело C-58/21)
      (2021/C 163/16)
      Език на производството: немски
      
         Запитваща юрисдикция
      
      Verwaltungsgericht Wien
      
         Страни в главното производство
      
      
         Жалбоподател: FK
      
         Ответник: Rechtsanwaltskammer Wien
      
         Преюдициални въпроси
      
      
                  1)
               
               
                  Как трябва да се тълкува член 13, параграф 2, буква б) от Регламент (ЕО) № 883/2004 на Европейския парламент и на Съвета от 29 април 2004 година за координация на системите за социална сигурност (1), когато от количествена гледна точка центърът на дейността на дадено лице се намира в държава, която не е членка, и в която лицето пребивава, и когато това лице извършва дейност и в две държави членки (Федерална република Германия и Австрия) — дейност, която е разделена в двете държави членки, така че преобладаващата част се развива в една от държавите членки (в конкретния случай във Федерална република Германия)?
                  Ако от тълкуването на тази разпоредба се установи компетентност на Австрия, се поставя следният въпрос:
               
            
                  2)
               
               
                  Допуска ли правото на Съюза разпоредбата на член 50, параграф 2, точка 2, буква c), подточка аа) от Rechtsanwaltsordnung (2) (Закон за адвокатурата) и разпоредбата на член 26, параграф 1, точка 8 от Устава, част A 2018, или те нарушават правото на Съюза и правата, гарантирани от правото на Съюза, като изискват за отпускането на пенсия за осигурителен стаж и възраст отказ от упражняване на адвокатската професия в страната и в чужбина (член 50, параграф 2, буква с), подточка аа), съответно където и да е (член 26, параграф 1, точка 8 от Устава, част A 2018)?
               
            
         (1)  ОВ L 166, 2004 г., стр. 1; Специално издание на български език, 2007 г., глава 5, том 7, стр. 82.
      
         (2)  RGBl. № 96/1868 в редакцията му, публикувана в BGBl I № 10/2017.